Under krigen tegnet Frank Wathne en serie med julekort som Åsmund S. Lærdal forlag i Stavanger ga ut julen 1941. Kortene viste nisser med røde nisseluer, norske flagg og teksten God norsk jul. Også andre kjente kunstnere, som Kjell Aukrust, Thorbjørn Egner, Vigdis Rojahn og Ulf Aas laget tilsvarende kort. Okkupasjonsmakten betraktet motivene som hån og provokasjon, og kortene ble umiddelbart forbudt. Også bruken av nisseluer ble fra og med 26. februar 1942 forbudt. Julekortene ble populære på svartebørsen. Billedhuggeren Hugo Wathne er sønn av Frank Wathne.